wickkiey/tamil-wikipedia-chunked huggingface dataset:
# தீவு (சென்னை)

**தீவு** அல்லது **தீவுத்திடல்** சென்னையின் எழும்பூர் பகுதியில் கூவம் ஆறு இரண்டாகப் பிரிந்து வங்காள விரிகுடாவில் கலக்கிறது. கூவம் ஆறு இரண்டாக பிரியும் மேட்டுப் பகுதியை தீவுத் திடல் என்பர். இது ஒர் "ஆற்றுத் தீவு" ஆகும். இத்தீவுத்திடல் 19ஆம் நூற்றாண்டில் செயற்கையாக உருவாக்கப்பட்டது. இத்தீவில் குதிரையேற்றக்காரர் தோமஸ் முன்ரோயின் சிலை ஒன்று உள்ளது.  
சென்னை ஜிம்கானா கழகம், பல்லவன் இல்லம் மற்றும் பெருநகரப் போக்குவரத்து நிறுவனத்தின் தலைமையகம் ஆகியன இங்கு உள்ளன. தீவுத் திடல் பரந்த வெற்றிடத்தை இத்தீவில் கொண்டுள்ளது. இங்கு சந்தையும் கண்காட்சிகளும், அரசியல் கட்சிகளின் பொதுக்கூட்டங்களும் இடம்பெறுகின்றன.
# .சிங்கப்பூர்

**.சிங்கப்பூர்** (*.sg*, சீனம்: *.新加坡*) என்பது சிங்கப்பூருக்கான இணையத்தின் உயர் நிலை ஆள்களப் பெயர் ஆகும். *.sg* என்ற ஆங்கில மொழியில் அமைந்த ஆள்களப் பெயரானது 1988ஆம் ஆண்டு அறிமுகப்படுத்தப்பட்டது. சூன் 15, 2011இல் தமிழ் மொழியில் அமைந்த .சிங்கப்பூர் என்ற ஆள்களப் பெயரும் சீன மொழியில் அமைந்த *.新加坡* என்ற ஆள்களப் பெயரும் அறிமுகப்படுத்தப்பட்டன. இவ்வாள்களப் பெயர்கள் சிங்கப்பூர் வலையமைப்புத் தகவனிலையத்தால் வழங்கப்படுகின்றன. .சிங்கப்பூர் ஆள்களப் பதிவுகளை ஏற்கப்பட்ட பதிவகங்களினூடாக மேற்கொள்ள முடியும்.
# .சிங்கப்பூர்

## இரண்டாம் நிலை ஆள்களப் பெயர்கள்

- *.com.sg*-வணிக அமைப்புகள்
- *.net.sg*-வலையமைப்பு வழங்குநர்கள்
- *.org.sg*-குழுமங்களின் பதிவகத்திலுள்ள அமைப்புகள்
- *.gov.sg*-அரசு அமைப்புகள்
- *.edu.sg*-கல்வி நிறுவனங்கள்
- *.per.sg*-தனியார் ஆள்களப் பெயர்கள்
# .சிங்கப்பூர்

## ஏற்கப்பட்ட பதிவகங்கள்

- அடிசியோ
- கார்ப்பரேசன் சேர்விசு நிறுவனம்
- சைபர்சைற்று
- இன்சிட்ரா கார்ப்பரேசன்
- ஐ. பி. மிரர்
- மார்க்மானிட்டர்
- நியூமீடியா எக்சுப்பிரசு
- பாக்னெட்டு
- சேவ்னேம்சு
- சிங்னெட்டு
- உவூசு
- வெபு கொமர்சு கம்யூனிக்கேசன்சு
- வெப்விசன்சு
# .சிங்கப்பூர்

## இதையும் பார்க்க

- சிங்கப்பூர்
# கொல்கி உபகரணம்

**கொல்கி உபகரணம்** அல்லது **கொல்கிச் சிக்கல்** மற்றும் **கொல்கி உடல்** (Golgi apparatus) என வழங்கப்படுவது மெய்க்கருவுயிரிக் கலங்களில் காணப்படும் ஒரு நுண்ணுறுப்பு ஆகும். இது இத்தாலி நாட்டு மருத்துவரான கமிலோ கொல்கி என்பவரால் 1897 இல் கண்டறியப்பட்டது. பின்னர் 1898 இல் பெயரிடப்பட்டது.  
கொல்கி உபகரணமானது அகக்கலவுருச் சிறுவலையின் பாகமாக அமைந்து, அகக்கலவுருச் சிறுவலையில் உருவாகும் புரதங்களை, கலங்களின் உள்ளே அதன் தொழிற்பாட்டுக்குரிய விதத்தில் தயார்ப்படுத்தி, அவை தொழிற்பட வேண்டிய இடத்துக்கு வழிப்படுத்தும் தொழிலைச் செய்கின்றது.
# ம. ரா. போ. குருசாமி

முனைவர் **ம.ரா.போ. குருசாமி** தமிழ்ப் பேராசிரியர்; எழுத்தாளர்; சொற்பொழிவாளர். இவர் தமிழ்நாட்டில், விருதுநகர் மாவட்டம், இராசபாளையம் அருகில் உள்ள மகமது சாகிப்புரம் என்னும் மம்சாபுரத்தில் 1922ஆம் ஆண்டில் பிறந்தவர். 2012 ஆம் ஆண்டு அக்டோபர் திங்கள் 6 ஆம் தேதியன்று கோவையில் காலமானார்.
# ம. ரா. போ. குருசாமி

## கல்வி

மகமதுசாகிப்புரம் ராக்கப்பிள்ளை போத்திலிங்கம் குருசாமி பெண்ணாத்தூர் சுப்பிரமணியம் உயர்நிலைப் பள்ளியில் தன்னுடைய பள்ளிக் கல்வியை முடித்தார். பின்னர் தஞ்சாவூரில் உள்ள கரந்தைத் தமிழ்ச் சங்கத்தில் ஈராண்டுகள் பயின்றார். தொடர்ந்து சென்னை பச்சையப்பன் கல்லூரியில் பேராசிரியர்கள் அ. மு. பரமசிவானந்தம், மு. வரதராசன், அ. ச. ஞானசம்பந்தன் உள்ளிட்ட தமிழறிஞர்களிடம் 1940–45 ஆம் ஆண்டுகளில் தமிழ் பயின்றார். அக்கல்லூரியில் B.O.L.(Hons) பட்டம் பெற்ற முதலணி மாணவர்கள் நால்வரில் ஒருவர். சென்னைப் பல்கலைக் கழகத்தில் ஆய்வு செய்து இலக்கிய முதுவர் (M.Litt.), முனைவர் (Ph. D) பட்டங்களைப் பெற்றார்.
# ம. ரா. போ. குருசாமி

## பணி வரலாறு

- சக்தி வை. கோவிந்தன் நடத்திய **சக்தி** காரியாலத்தில் நூற்பதிப்பாசிரியர். (1945).
- ம. பொ.சி. நடத்திய **செங்கோல்** இதழில் துணையாசிரியர்.
- அரசுக் கல்லூரி ஒன்றில் தமிழ் விரிவுரையாளர்.
- கோவை பூ.சா.கோ.கலைக் கல்லூரியில் தமிழ்ப் பேராசிரியர்.
- சென்னை உலகத் தமிழாராய்ச்சி நிறுவனத்தில் தமிழ்ப் பேராசிரியர்.
- தஞ்சாவூர் தமிழ்ப்பல்கலைக் கழகத்தில் பதிப்புத் துறைப் பேராசிரியர்.
# ம. ரா. போ. குருசாமி

## படைப்புகள்

### வாழ்க்கை வரலாறு

- குருமுகம்; கவிதா வெளியீடு, சென்னை.
- மா. இராசமாணிக்கனார், இந்திய இலக்கியச் சிற்பிகள் வரிசை, சாகித்ய அகாதெமி, சென்னை.
- மூவா நினைவுகள், விஜயா பதிப்பகம்,கோயம்புத்தூர்; மு.பதிப்பு 2012
- திரு.வி.க., இந்திய இலக்கியச் சிற்பிகள் வரிசை, சாகித்ய அகாதெமி, சென்னை.
# ம. ரா. போ. குருசாமி

## படைப்புகள்

### இலக்கியச் சொற்பொழிவு

- அகலமும் ஆழமும், முதற் பதிப்பு 1985, உலகத்தமிழாராய்ச்சி நிறுவனம், சென்னை. (பக்கங்கள்: 119)
- மு.வ.முப்பால்; முதற் பதிப்பு 1976.
- கம்பர் முப்பால் (அமரர் ஏவி.எம். நினைவு அறக்கட்டளைச் சொற்பொழிவு – 1993), கம்பன் கழகம், சென்னை, ஆகத்து 1993.
# ம. ரா. போ. குருசாமி

## படைப்புகள்

### இலக்கியக் கட்டுரைகள்

- அகப்பொருள் தெளிவு (இணை ஆசிரியர் முனைவர் தி. லீலாவதி); பாரிநிலையம், சென்னை;
- இலக்கியச் சுவை; 2003 பழனியப்பா பிரதர்ஸ், சென்னை; (பக்கங்கள் 87)
- இலக்கியச் சிந்தனை; 2004, பழனியப்பா பிரதர்ஸ், சென்னை; (பக்கங்கள் 187)
- கம்பர் கலைப்பெட்டகம்; 2012, காவ்யா பதிப்பகம், சென்னை (பக்கங்கள் 900)
- காணிக்கைக் கட்டுரைகள்; 2001 பழனியப்பா பிரதர்ஸ், சென்னை; (பக்கங்கள் 352)
- சங்க காலத்திற்கு முன். . . ; 1975, மெர்க்குரி புத்தக கம்பனி, கோவை
- சிலப்பதிகார செய்தி; 1968, மெர்குரி புத்தக கம்பனி, கோவை.
- சிலம்புவழிச் சிந்தனை; 1999, பழநியப்பா பிரதர்ஸ், சென்னை (பக்கங்கள் 135)
- தமிழ் நூல்களில் குறிப்பு பொருள்; மணிவாசகர் பதிப்பகம், சிதம்பரம்.
- பழந்தமிழகம்
# ம. ரா. போ. குருசாமி

## படைப்புகள்

### இலக்கியத் திறனாய்வு

- கபிலம், மோகன் புருவாரிஸ் மற்றும் டிஸ்டிலர்ஸ் லிமிடெட், 718-85 அண்ணாசாலை, சென்னை-2.
- குலோத்துங்கன் கவிதைகள் ஒரு திறனாய்வுப் பார்வை, பாவை பப்ளிகேசன்ஸ், சென்னை;
# ம. ரா. போ. குருசாமி

## கட்டுரைகள்

- ஒரு தெய்வத் திருப்பணி
# ம. ரா. போ. குருசாமி

## சிறுகதைகள்

- உழைப்பில்லாச் சுகம்; தமிழ்முரசு (ஐந்தாவது புத்தகம்), 1946 செப்டம்பர், பக்கம் 25 -36.
- சில்லறையும் மொத்தமும்; தமிழ்முரசு (ஏழாவது புத்தகம்), 1946 நவம்பர், பக்கம் 11 – 17.
# ம. ரா. போ. குருசாமி

## பதிப்பித்தவை

- பாரதி கவிதைகள் – ஆய்வுப் பதிப்பு, தமிழ்ப் பல்கலைக்கழகம், தஞ்சாவூர்.
# ம. ரா. போ. குருசாமி

## இதழ்ப்பணி

- கலைக்கதிர் திங்கள் இதழின் பதிப்பாசிரியர்
- சர்வோதயம் திங்கள் இதழின் ஆசிரியர் குழு உறுப்பினர்
# ம. ரா. போ. குருசாமி

## வகித்த பொறுப்புகள்

- துணைத்தலைவர், கோவைக் கம்பன் கழகம்
- துணைத்தலைவர், நன்னெறிக் கழகம், கோவை
- உறுப்பினர், கம்பன் அறநிலை
- உறுப்பினர், பூ. சா. கோ. கோ. கோவிந்தசாமி நாயுடு இலக்கிய அறநிலை
- அமைப்புக் குழு உறுப்பினர், கம்பராமாயண உரைக் குழு
# ம. ரா. போ. குருசாமி

## பெற்ற விருதுகள்

- பேரவைச் செம்மல், மதுரை காமராசர் பல்கலைக் கழகம்.
- இவரது உரைநடை இலக்கியப் பணியைப் பாராட்டி, தென்னிந்திய புத்தக விற்பனையாளர், பதிப்பாளர் சங்கம் (பபாசி) 2012 ஆம் ஆண்டிற்கான கலைஞர் மு. கருணாநிதி பொற்கிழி விருதை இவருக்கு வழங்கியுள்ளது.
- நூலறி புலவர், குன்றக்குடி மடம்.
- கம்பன் காவலர், கோவை கம்பன் கழகம்.
- பேராசிரியர் ராதாகிருஷ்ணன் விருது, சென்னை கம்பன் கழகம்.
- குலபதி முன்ஷி விருது, பாரதிய வித்யாபவன்-கோவை.
- சேக்கிழார் விருது, சேக்கிழார் மன்றம்.
- சைவ நன்மணி, கோவை சைவப்பெருமக்கள் பேரவை.
- நன்னெறிச் செம்மல், கோவை நன்னெறி மன்றம்.
- பாரதி விருது, ஸ்ரீராம் அறக்கட்டளை.
- திரு.வி.க. விருது, தமிழக அரசு.
- ஆதித்தனார் விருது, கோவை தினத்தந்தி நாளிதழ்.
- இளையராஜா விருது
- கலைஞர் விருது.
# எரிக்கு தெமேன்

**எரிக்கு தி. தெமான்** (Erik D. Demaine) (பிறப்பு: பிப்ரவரி 28, 1981), அமெரிக்காவில் உள்ள எம்.ஐ.டி (MIT. மாசாச்சுசெட்ஃசு இன்சிட்யூட்டு ஆவ் தெக்னாலச்சி) கல்விக்கழகத்தில் கணினி அறிவியல் பேராசிரியராக உள்ளார்.
# எரிக்கு தெமேன்

## தொடக்கக்கால வாழ்க்கை

எரிக்கு தெமேன் கனடாவில் உள்ள நோவா இசுகோசியா மாநிலத்தில் உள்ள ஆலிஃவாக்சு (Halifax) என்னும் ஊரில், தந்தையார் மார்ட்டின் தெமேனுக்கும் (Martin Demaine) தாயார் சூடி ஆன்டர்சனுக்கும் (Judy Anderson) மகனாகப் பிறந்தார். இவருக்கு அகவை 7 இருக்கும் பொழுது, தன் தந்தையாருடன் வட அமெரிக்காவில் பல இடங்களில் பயணம் செய்தார். இவருடைய தந்தையார் கழைக்கூத்தாடிக் கலையிலும் சிலை வடிப்பதிலும் வேறு பல கலைகளிலும் வல்லவர். எரிக்கு தெமேன் வீட்டிலேயே (தந்தையாருடன் செல்லும் இடங்களில் எல்லாம்) படித்தார். எரிக்கு தெமேன் ஒரு குழந்தை மேதை. எரிக்கு தெமேன் அகவை 12 இருக்கும் பொழுதே தல்ஃகவுசி பல்கலைக்கழகத்தில் சேர்ந்தார்; அகவை 14 இலேயே பட்டப்படிப்பை முடித்தார். பின்னர் இவருடைய முனைவர் பட்டத்தை அகவை 20 இலேயே வாட்டர்லூ பல்கலைக்கழகத்தில் முடித்தார்.
# எரிக்கு தெமேன்

## தொழில்சார் வெற்றிகள்

இவருடைய, வாட்டர்லூ பல்கலைக்கழகத்தில் செய்த, முனைவர் பட்ட ஆய்வுரை ஒரிகாமி என்னும் தாள் மடிப்புக் கலையைச் சார்ந்த கணக்கியல் கூறுகளைப் பற்றியதாக இருந்தது. இது ஒரு முன்னோடியான ஆய்வுப் பதிவு. இந்த முனைவர் பட்ட ஆய்வுரைக்கு கனடாவின் கவர்னர் செனரல் பதக்கம் பரிசாக அளிக்கப்பட்டது; கனடாவின் அறிவியல், பொறியியல் ஆய்வுக் குழுமத்தின் (NSERC) 2003 ஆம் ஆண்டிற்கான முனைவர் பட்ட சிறப்புப் பரிசும் அளிக்கப்பட்டது.  
இவ் ஆய்வுரையை அடிப்படையாகக் கொண்டு ஒரு நூலும் வெளியிடப்பட்டது.  
எரிக் தெமேன் அமெரிக்காவில் மாசாச்சுசெட்ஃசு மாநிலத்தில் உள்ள எம்.ஐ.டி (MIT) கல்விக்கழகத்தில் 2001 ஆம் ஆண்டு, தனக்கு அகவை 20 இருக்கும் பொழுது பேராசிரியராகச் சேர்ந்தார். இவரே அக் கல்விக்கழகத்தின் வரலாற்றில் அங்கு சேர்ந்த மிகவும் இளமையான பேராசிரியர்.. சேர்ந்த இரண்டு ஆண்டுகளில், 2003 ஆம் ஆண்டு, புகழ்பெற்ற மெக்கார்த்தர் பேராளர் நிலையை (MacArthur Fellowship) வென்றார்.  
இவர் எம்.ஐ.டி கல்விக்கழகத்தின் கணிமைக் கொள்கைக் குழுவிலும் எம்.ஐ.டி-யின் கணினி அரிவியல், செயற்கை அறிவு ஆய்வகக் குழுக்களிலும் உறுப்பினராக இருக்கின்றார்.  
தற்கால கலை கண்காட்சியகத்தில் (மியூசியம் ஆப் மாடர்ன் ஆர்ட்டு) 2008 ஆண்டு காட்சிப் படுத்தப்பட்ட *வகுதியும் நீட்சிமையான உள்ளமும்* ( “Design and the Elastic Mind” ) என்னும் பகுதியில் காட்சிப்படுத்தப்பட்ட கணக்கியல் ஒரிகாமி கலைப்படைப்பு (கணக்கியல் தாள்மடிப்புக் கலை) (Mathematical origami) இப்பொழுது நிலையான காட்சிக்கலைப்பொருளாக வைக்கப்பட்டுள்ளது .
# மக்தூம் சகாபுதீன்

**மக்தூம் சகாபுதீன் ** (*Makhdoom Shahabuddin*, உருது, சராய்கி: ; பிறப்பு 7 ஏப்ரல், 1947) ஓர் பாக்கித்தானிய அரசியல்வாதி. பெப்ரவரி 2008 முதல் இன்றுவரை பாக்கித்தானின் தேசிய சட்டப்பேரவையின் உறுப்பினராக உள்ளார். கூட்டரசின் அமைச்சரவையில் நிதி, சுகாதாரம், துணிகள் துறைகளில் பொறுப்பேற்றவர். தெற்கு பஞ்சாபின் செராய்கி பகுதியிலுள்ள ரகீம் யார் கான் நகரைச் சேர்ந்தவர். பாக்கித்தான் மக்கள் கட்சி (PPP) உறுப்பினர்.  
சூன் 19, 2012இல் பாக்கித்தானின் உச்ச நீதிமன்றம் நடப்பு பிரதமர் யூசஃப் ரசா கிலானியை தகுதி நீக்கம் செய்த பிறகு பாக்கித்தான் மக்கள் கட்சியால் பிரதமர் பதவிக்கு தெரிந்தெடுக்கப் பட்டுள்ளார்.  
இவர் ஓர் பிரபல சுஃபி சமயப்பெரியவரின் வழித்தோன்றல் ஆகும்.
# மக்தூம் சகாபுதீன்

## சட்டப் பிரச்சினை

பிரதமராக வேட்புமனுத் தாக்கல் செய்த நாள் சூன் 21,2012 அன்று போதைப்பொருள் தடுப்பு நீதிமன்றம் சகாபுதீனுக்கு பிணையில்லா கைதுக்கான பிடியாணை பிறப்பித்துள்ளது.
# பாக்கித்தான் மக்கள் கட்சி

**பாக்கித்தான் மக்கள் கட்சி** (*Pakistan Peoples Party*, உருது: ), சுருக்கமாக **பி॰பி॰பி॰**, பாக்கித்தானின் முக்கிய அரசியல் கட்சிகளில் ஒன்றாகும். சோசலிச மக்களாட்சி இதன் கொள்கையாகும். நவம்பர் 30, 1967 அன்று சுல்பிக்கார் அலி பூட்டோவின் தலைமையில் இக்கட்சித் தொடங்கப்பட்டது. இக்கட்சியின் தலைவர்களாக பூட்டோ குடும்பத்தினரே (அவரது மருமகன் சர்தாரி குடும்பத்தினர்) இருந்து வந்துள்ளனர். பூட்டோ குடும்பத்தினரின் சிந்து மாகாணத்தில் வலுவான மக்களாதரவைக் கொண்டுள்ள இந்த கட்சி பஞ்சாப், பலுசிஸ்தான், கைபர் பக்தூன், கில்கித் ஆகிய பகுதிகளிலும் வலுவாக உள்ளது. தற்போது இந்தக் கட்சி பாக்கித்தானின் நடுவண் அரசில் ஆளும் கட்சியாக உள்ளது. தற்போதைய கட்சித்தலைவராக பாக்கித்தானிய சனாதிபதி ஆசிஃப் அலி சர்தாரியும் அவரது மகன் பிலாவல் பூட்டோ சர்தாரியும் இணையாக உள்ளனர்.
# பாக்கித்தான் மக்கள் கட்சி

## இவற்றையும் காண்க

- சுல்பிக்கார் அலி பூட்டோ
- பெனசீர் பூட்டோ
- ஆசிஃப் அலி சர்தாரி
# கிரிச் ஹக்ஸ்

**கிரிச் ஹக்ஸ்** என்பவர் 1983ம் ஆண்டு நவம்பர் மாதம் 26ம் திகதி அமெரிக்காவில் பிறந்தார். பேஸ்புக் நிறுவுனர்ளில் கிரிச் ஹக்ஸ் முக்கிய ஒருவராக அறியப்படுகின்றார். கிரிச் ஹக்ஸ் தனது பெற்றோருக்கு ஒரே பிள்ளையாவார். இவருடைய தந்தை ரேய் ஹக்ஸ் பத்திரிகை வியாபாரம் செய்யக்கூடிய ஒருவர். இவருடைய தாயார் பாடசாலையொன்றின் ஆசிரியராவார்.
# நாலடியார் பழைய உரைகள்

பண்டைத் தமிழர் எழுதிய நூல்கள் பெரும்பாலும் பாடல்களாகவே அமைந்திருந்தன. பண்டைய இயற்சொற்கள் பல அவற்றில் விரவி வந்தமையால் அவற்றைப் பொதுமக்கள் உணர்ந்துகொள்ளும் பொருட்டு நல்லறிஞர்கள் பலர் பாடல்களுக்கு உரை எழுதினர். அவற்றில் பழமையான உரைகள் 1200 – 1500 ஆம் ஆண்டுக்கால இடைவெளியில் தோன்றியவை.  
நாலடியார் நூலுக்குப் பழைய உரைகள் பல உள்ளன. நாலடியார் பாடல்களுக்குப் பழமையான உரைகள் எனக் கொள்ளத்தக்க வகையில் **நாலடியார் உரைவளம்** என்னும் நூல் வெளிவந்துள்ளது. தஞ்சை சரசுவதி மகால் வெளியீடு பதுமனார், தருமர், ஆகியோர் உரைகளும், பெயர் தெரியாத ஒருவரின் உரையும் அதில் உள்ளன. இவற்றில் பதுமனார் உரை காலத்தால் முந்தியதாகக் காணப்படுகிறது.
- பதுமனார் உரை
- தருமர் உரை
- நாலடியார் விளக்கவுரை
- நாலடியார் மதிவரர் உரை
- தஞ்சை சரஸ்வதி மஹாலில் உள்ள வெளியிடப்படாத உரை
- மு. அருணாசலம் பாதுகாப்பில் இரண்டு ஏட்டுப் பிரதிகளில் உள்ள உரை ஒன்று.
இந்த உரைநூல்களின் காலம் 13ஆம் நூற்றாண்டு.
# நாலடியார் பழைய உரைகள்

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# பதுமனார் (உரைநூல் ஆசிரியர்)

**பதுமனார்** 13ஆம் நூற்றாண்டில் வாழ்ந்த உரையாசிரியர்களில் ஒருவர். இவரைப் **பதுமாசாரியர்** எனவும் குறிப்பிட்டுள்ளனர்.  
பதினெண் கீழ்க்கணக்கு நூல்களில் ஒன்றான நாலடி நானூறு என்னும் நூலை ‘நாலடி’ எனச் சுருக்கி வழங்கி, பின்னர் சிறப்பு கருதி ‘நாலடியார்’ என வழங்குமாறு செய்தவர்.  
;பதுமனார் உரைச்சிறப்பு
- நாலடியார் பாடல்களை அதிகார அடைவு செய்துள்ளது. திருக்குறள் அதிகார அடைவுப் பாங்கைப் பின்பற்றி அதிகாரத்துக்கு 10 பாடல் எனத் தொகுத்துக் கொள்கிறது.
- கால் நிலம் தோயாக் கடவுள் என வரும் கடவுள் வாழ்த்துப் பாடல் தொடருக்கு
- நினைப்பவர் உள்ளங்களில் கடவுள் இருப்பதால் அவரது காலடி நிலத்தில் படுவதில்லை என விளக்குவது மிகச் சிறப்பாக உள்ளது.
- குருடனுக்கு நிறத்தைக் காட்ட முடியாதது போன்றது அறிவு
- கற்பு – தந்தை, தாய் போலக் கணவனும் ஒருவன் எனக் கொள்வது
- நாலடியார் பாடல் (216) நட்பில் கடை, இடை, தலை நட்புகளுக்கு – கமுகு, தென்னை, பனை மரங்களை உவமை காட்டுகிறது. இதற்கு இந்த உரை தரும் விளக்கம்
- கமுகு என்னும் பாக்கு மரத்தில் பட்ட காயம் ஆறாது. அதுபோல நட்பில் கடைப்பட்டவர் நண்பர் தவறிச் செய்த தீங்கை நினைத்துக்கொண்டே யிருப்பர்
- தென்னை வண்டு குத்திப் பேணினால்தான் காய்க்கும். அதுபோல இடைப்பட்ட நண்பர் அவ்வப்போது உதவினால்தான் பயன்படுவர்
- பனை ஒருமுறை நட்டுவிட்டால் காலமெல்லாம் காய்க்கும். சீவினாலும் கள்நீர் தரும். தலையாயார் நட்பு அதுபோலப் பயன்படும்.
- திருக்குறளை மேற்கோள் காட்டி உரை எழுதும் பகுதிகள் பல உள்ளன.
# பதுமனார் (உரைநூல் ஆசிரியர்)

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# முள்ளங்கி

**முள்ளங்கிக் கிழங்கின்** (தாவர வகைப்பாடு : *Raphanus sativus*) இலை, கிழங்கு, விதை முதலியவை மருத்துவத்தன்மை நிறைந்தவை. இவற்றை உட்கொண்டால் உடல் முழுவதும் சுத்தமான இரத்தம் எப்போதும் பாய்ந்தோடிக் கொண்டிருக்கும். மூன்றாம் நூற்றாண்டில் இதன் பயன்பாடு இருந்ததாக, வரலாற்றுப் பதிவுகளால்அறிய முடிகிறது.  
மேற்கு ஆசியாவைத் தாயகமாகக் கொண்ட முள்ளங்கிக்கிழங்கின் தாவர விஞ்ஞானப் பெயர், **ராப்ஹான்ஸ் சாட்டிவஸ்** என்பதாகும். பண்டைக்காலத்தில் எகிப்து, கிரீஸ், ரோம் போன்ற நாடுகளில் முள்ளங்கி அதிகம் பயிர் செய்யப்பட்டுள்ளது. தற்போது இந்தியா, இலங்கை உட்பட உலகில் உள்ள வெப்பமண்டலப் பிரதேச நாடுகள் அனைத்திலும் முள்ளங்கிக் கிழங்கு நன்கு பயிர் செய்யப்படுகிறது.  
100 கிராம் முள்ளங்கிக் கிழங்கில் ஈரப்பதம் 9.4%ம் மாவுச்சத்து, 3%ம் உள்ளது. மீதியில் சிறிதளவு புரதம், கொழுப்பு, தாதுஉப்புகள், நார்ச்சத்து முதலியவை உள்ளன. வைட்டமின் சி வைட்டமின் பி காம்ப்ளக்ஸ் ஆகியவற்றுடன் இரும்புச்சத்தும் (0.4 மில்லி கிராம்), கல்சியமும் (35 மில்லி கிராம்), பாஸ்பரஸும்(22 மில்லிகிராம்) இருக்கின்றன. இதனால் கிழங்கைப் பச்சையாகவோ சாறாகவோ உணவில் சேர்த்துக்கொண்டால் நன்மைகள் அதிகம் கிடைக்கும்.
# வார்ப்புரு:ButterflyScaleMicroscopy

<blockquote>
| <small>*ஐரோப்பிய மயிலின் (Inachis io)*</br>பெரிதாக்கப்பட்ட பார்வை</small> | <small>அதே இனத்தின் செதிலின் அண்மைக் காட்சி</small> | <small>நிறச் செதிலின் உயர் உருப்பெருக்கம் (வேறு இனமான இருக்கலாம்).</small> |  |  |  |
| --- | --- | --- | --- | --- | --- |
| <small>**மின்னணு நுண்ணிய உருவம்**</small> |  |  |  |  |  |
| <small>இறகின் சீரமைப்பு</small> | <small>3.செதிலின் அண்மைக் காட்சி</small> | <small>தனிச் செதில்</small> | <small>செதிலின் நுண் கட்டமைப்பு</small> |  |  |
| <small>**உருப்பெருக்கம்**</small> | ஏறக்குறைய ×50 | ஏறக்குறைய ×200 | ×1000 | ×5000 | } |
</blockquote>
<noinclude>  
</noinclude>
# தேன் நிலவு (திரைப்படம்)

**தேன் நிலவு** 1961-ஆம் ஆண்டு வெளிவந்த தமிழ்த் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் ஜெமினி கணேசன், வைஜெயந்திமாலா மற்றும் பலரும் நடித்திருந்தனர். அ. வின்சென்ட் இப்படத்தின் ஒளிப்பதிவாளர்  
நகைச்சுவை மிளிர்ந்த இத்திரைப்படத்தில் ஏ.எம். ராஜாவின் இசையில் கவியரசு கண்ணதாசன் வரியில் அமைந்த பாடல்கள் அனைத்தும் பெரும் புகழ் பெற்றன. "ஓஹோ எந்தன் பேபி", "பாட்டுப் பாடவா", "காலையும் நீயே" போன்றவை புகழ் பெற்றவை. தமிழ்த் திரைப்படங்களில் அன்றைய நாளில் பெரும் புதுமையாக, இது பெரும்பாலும் காசுமீர் மாநிலத்தில் வெளிப்புறப்படப்பிடிப்பாக எடுக்கப்பட்டது.
# தேன் நிலவு (திரைப்படம்)

## பாடல்கள்

கண்ணதாசன் இயற்றிய பாடல்களுக்கு ஏ. எம். ராஜா இசையமைத்திருந்தார்.
# தேன் நிலவு

புதிதாக திருமண பந்தத்தில் இணைந்தவர்கள், இனிமையான பொழுதுகழிப்புகளுக்காக எடுத்துக்கொள்ளும் விடுகை மற்றும் உல்லாச நிகழ்வுகள் **தேன் நிலவு** (*honeymoon*) என அழைக்கப்படும்.
# தேன் நிலவு

## வரலாறு

1800 களின் இறுதி வரை, 'ஹனிமூன்' என்ற சொல் உண்மையில் திருமணத்திற்குப் பிந்தைய உல்லாசப் பயணத்தைக் குறிக்கவில்லை. திருமணத்தின் முதல் மாதத்தை மட்டுமே குறிப்பதற்கு தேனிலவு என்ற சொல் பயன்பட்டது.
1552-ஆம் ஆண்டின் ஒரு நூலில் *தேன் நிலவு* என்ற சொல்லானது, புதிதாகத் திருமணம் செய்து கொண்டவர்களைக் குறிப்பதற்கும், *கொச்சையான மக்கள்* என்பவர்களின் பயணத்தைக் குறிப்பதற்காகப் பயன்படுத்தப்பட்டது.
18 ஆம் நூற்றாண்டின் நடுப்பகுதியில், சாமுவேல் ஜான்சனின் அகராதியில் *திருமணத்திற்குப் பிறகு மென்மை மற்றும் மகிழ்ச்சியைத் தவிர வேறொன்றும் இல்லாத முதல் மாதம்* என்று இந்தக் காலகட்டத்தை வரையறுத்தது. இதன் உட்பொருள் என்னெவன்றால், சந்திரனுடனேயே அவர்களது நெருக்கமும் குறைந்துவிடும் என்பதுதான்.
இது 30 நாட்களுக்கு தேன் மூலம் தயாரிக்கப்படும் மதுவைக் குடிக்கும் பழங்கால நடைமுறையுடன் தொடர்புடையது என்ற கூற்று வரலாற்று ஆசிரியர்களால் குறிப்பிடப்பட்டுள்ளது.
19 ஆம் நூற்றாண்டின் பிற்பகுதியில், திருமணத்துக்குப் பிந்தைய சுற்றுலாப் பயணத்திற்கு இந்தச் சொல் அதிகமாகப் பயன்படுத்தப்பட்டது. 1881-ஆம் ஆண்டில் திருமணத்துக்குப் பிந்தைய சமூகத்தைத் தவிர்த்துச் செல்லும் பயண நடைமுறையானது அவசியமானது இல்லை என்றும் "குறுகிய காலத் தேனிலவு" நடைமுறைக்கு வந்துவிட்டதாகவும் ஒரு இதழ் குறிப்பிட்டிருக்கிறது. சில பெண்கள் மூன்றே நாள்கள் பயணத்துடன் திருப்தியடைகிறார்கள் என்றும் அதே இதழ் கூறியது. "முழுவதுமாக ஒரு மாதம் பயணம் மேற்கொள்வது பழைய பழக்கம்" என்று அதில் குறிப்பிடப்பட்டிருந்தது. *இந்த வேகமான காலத்தில் வாழ்க்கையின் வேகமும் மிக முக்கியமானது* என்று அந்த இதழ் கூறியது.
# மட்டக்களப்பு வானூர்தி நிலையம்

**இலங்கை வானூர்திப் படை மட்டக்களப்பு** அல்லது **மட்டக்களப்பு வானூர்தி நிலையம்** மட்டக்களப்புக்கு மேற்கே திமிலைதீவில் அமைந்துள்ள இலங்கை வானூர்திப்படைத் தளம்.  
கெலிருவர்ஸ் எனும் உள்ளக வானூர்தி சேவை வழங்குனர் இரத்மலானை வானூர்தி நிலையத்திலிருந்து மட்டக்களப்பு வானூர்தி நிலையத்திற்கு பயணிகள் வானூர்தி சேவையினைச் வழங்குகின்றது.
# மட்டக்களப்புப் பேச்சுத் தமிழ்

இலங்கையின் கிழக்கு மாகாணத்தின் மட்டக்களப்பு, அம்பாறை மாவட்டப் பகுதிகளில் பேசப்படும் தமிழ் **மட்டக்களப்புப் பேச்சுத் தமிழ்** என்றழைக்கப்படுகிறது. இலங்கையில் வழக்கத்திலுள்ள பேச்சுத் தமிழ் வழக்குகளில் மட்டக்களப்புப் பேச்சுத் தமிழ் இப்பிரதேசத்திற்கே உரிய வட்டார வழக்குகள் கொண்டு தனி ஒரு பேச்சு வழக்காகத் திகழ்கிறது. மட்டக்களப்பு பேச்சுத் தமிழ் யாழ்ப்பாணத்துப் பேச்சுத் தமிழ் மற்றும் இலங்கையின் திருகோணமலை, கொழும்பு, மலையகப் பிரதேசங்களில் வழக்கத்திலுள்ள பேச்சுத் தமிழில் இருந்து குறிப்பிடத்தக்களவு வேறுபட்டுக் காணப்படுகிறது.  
மட்டக்களப்புப் பேச்சுத் தமிழானது **மட்டக்களப்புத் தமிழகத்திற்கு** உரியதாயினும் நகர மற்றும் கிராமங்களில் தன்னகத்தே சற்று வேறுபட்டுக் காணப்படுகின்றது. கல்வி, அபிவிருத்தி, பிற சமூகத்தினருடனான தொடர்புகள் என்பன இதற்குக் காரணம் எனலாம். முஸ்லிம்கள் சமூகத்தை அண்டிய பிரதேசத் தமிழர்களின் பேச்சுத் தமிழ் முஸ்லிம்களின் பேச்சுத் தமிழிலுள்ள சொற்களைக் கொண்டதாகவும், கிராமங்களில் பண்டைய தமிழ்ச் சொற்கள் மாறாமலும், நகரத்திலுள்ள பேச்சு வழக்கில் ஆங்கில சொற்களின் பாவனை அதிகமாக இருப்பதும் குறிப்பிடத்தக்க விடயங்கள்.  
மட்டக்களப்புப் பேச்சுத் தமிழ் கிழக்கு மாகாணத்திலுள்ள இலங்கைத் தமிழர், இலங்கைச் சோனகர், போர்த்துக்கல் பரங்கியர், கரையோர வேடர்கள் ஆகியோரிடையே பேசப்படுகின்றது. திருகோணமலை பேச்சு வழக்கு யாழ்ப்பாணத்துப் பேச்சுத் தமிழை ஒத்துக் காணப்படுகிறது. ஆயினும், திருகோணமலை பேச்சு வழக்கு மட்டக்களப்பு பேச்சு வழக்குடன் நில அமைவு போன்ற காரணங்களினால் நெருங்கிய தொடர்புடையது. கமில் சுவெலபில் என்ற மொழியியலாளரின் கருத்துப்படி மட்டக்களப்புப் பேச்சுத் தமிழ், பேசப்படும் எல்லா தமிழ் வழக்குகளிலும் அதிகம் இலக்கியத் தன்மை வாய்ந்ததாகவுள்ளது. இது சில பழைய பண்புகள் பாதுகாக்கின்றது. சில கவர்ச்சியூட்டும் மாறுதல்களை மேம்படுத்துகையில் தமிழின் ஏனைய வழக்குகளைவிட இது உண்மைத் தன்மையான இலக்கிய விதிமுறையைத் தக்க வைத்துள்ளது. அத்துடன் மட்டக்களப்புப் பேச்சுத் தமிழ் சில மிகவும் குறிப்பிட்ட சொற்களஞ்சிய பண்புகளைக் கொண்டு, அதன் ஒலியியல் தனிக்கூறு தொடர்பால் ஏனைய இலங்கைத் தமிழ் பேச்சு வழக்குகளுடன் வகைப்படுத்தப்பட்டுள்ளது. இன்றுவரை தனக்கே உரித்தான சில சொற்களையும் கொண்டுள்ளது. அத்துடன், மட்டக்களப்புத் தமிழர்கள் பேசும் தமிழ் வடமொழிக்கலப்பு மிகவும் குறைவாகவுள்ளமை, மிகப்பழைய விளிப்புப் பெயர்களையும் அசைச்சொற்களையும் கொண்டு காணப்படல் இதன் மற்றுமொரு சிறப்புக் காரணம்.
# மட்டக்களப்புப் பேச்சுத் தமிழ்

## பெயர்க் காரணம்

மட்டக்களப்பு என்பது தற்போது மட்டக்களப்பு மாவட்டத்தைக் குறிப்பதாயினும். மட்டக்களப்பு என்பது மட்டக்களப்புக்கும் திருகோணமலைக்கும் எல்லையில் அமைந்துள்ள வெருகல் கங்கையிலிருந்து, அம்பாறை மாவட்டத்தின் எல்லையாகிய குமுக்கன் ஆறு வரையுமான பரந்த பகுதி **மட்டக்களப்பு** என்றே அழைக்கப்பட்டது. எனவே "மட்டக்களப்புப் பேச்சுத் தமிழ்" என்பது தற்போதைய மட்டக்களப்பு, அம்பாறை மாவட்டங்களில் வாழும் தமிழ் பேசுவோரின் தமிழ்ப் பேச்சு வழக்காகும்.
# மட்டக்களப்புப் பேச்சுத் தமிழ்

## உச்சரிப்பு

### எழுத்து

மட்டக்களப்புப் பேச்சுத் தமிழில் சில எழுத்துகள் மாறி உச்சரிப்புக்குள்ளாகின்றன. அவை தனிச் சொற்களாகவும் பல சொற்களாகவும் மாறி ஒலிக்கின்றன.  
‘ன’கரமும், ‘ற’கரமும் தொடர்ந்து வரும் சொற்கள் முறையே ‘ண’கரமும் ‘ட’கரமுமாக உச்சரிக்கப்படுகின்றன.
:எ.கா:
::ஒ**ன்று** – ஒ**ண்டு**
::க**ன்று** – க**ண்டு**
::கொ**ன்று** – கொ**ண்டு**
::ப**ன்றி** - ப**ண்டி**  
ஐகாரம் உள்ள சொற்கள் அகரமாக ஒலித்தல்:
:எ.கா:
::**வை**த்து – **வ**ச்ச
::பச்**சை** – பச்**ச**
::**ஐ**ம்பது – **அ**ம்பது  
ஐகாரத்தை அடுத்த தகார ஒலி சகரமாகவும் மேலும் ஐகாரம் எகரமாகவும் ஒலித்தல்:
:எ.கா:
::வை**த்த** – வ**ச்ச** (தகாரம், சகரம்)
::வை**த்த** – வெ**ச்ச** (ஐகாரம், எகரம்)  
‘ஏன்’ எனும் விகுதி ‘அன்’ ஆக மாறி மிகுந்து ஒலித்தல்.
:எ.கா:
::வந்**தேன்** – வந்**தன்**
::வரு**வேன்** – வரு**வன்**
::படிப்**பேன்** – படிப்**பன்**  
ழகர ஒலி ளகரமாக ஒலித்தல்.
:எ.கா:
::வா**ழை**ப்பழம் – வா**ளை**ப்பழம்
::ம**ழை** – ம**ளை**  
மெல்லின மெய்யீறு குற்று கரம் ஏற்றல்
:எ.கா:
::ம**ண்** – ம**ண்ணு**
::பொ**ன்** - பொ**ன்னு**  
ஏகார உயிர் ‘ஆ’, ‘ஓ’ என மாறி ஒலித்தல்
:எ.கா:
::**சே**வல் – **சா**வல்
::**பே**டு - **போ**டு  
லகர மெய்யான ஈற்றோசை குறைந்து ஒலித்தல்
:எ.கா:
::மறுகா**ல்** – மறுகா
::இருந்தா**ல்** – இருந்தா  
அதிக திரிபுடன்
:எ.கா:
::அல்ல**வா**- எலுவா
# மட்டக்களப்புப் பேச்சுத் தமிழ்

## உச்சரிப்பு

### சொற்கள்

சில சொற்கள் குறிலாகவும் நெடிலாகவும் மாறுபட்டு மட்டக்களப்புத் தமிழ் உச்சரிப்பில் ஒலிக்கின்றன. சில திரிபுபட்டும், பழந்தமிழ் தொடர்பு கொண்டும், இலக்கிய ஆட்சி முறைக்கு ஏற்பவும் உச்சரிக்கப்படுகின்றன. அவ்வாறான சில பொதுவழக்காற்றுச் சொற்கள் உதாரணங்களுடன் இங்கே தரப்பட்டுள்ளது.  
| ** மட்டக்களப்புத் தமிழ்** | **விளக்கம்** |  |
| --- | --- | --- |
| அங்கால | (அங்கு + ஆல்) அங்கு |  |
| அசவு | விறகு, பாய் போன்றவற்றை அடுக்கி வைக்கப் பயன்படுவது. |  |
| அசுப்பு | நடமாட்டம் |  |
| ஆவலாதி | வம்பளத்தல் |  |
| எழுவான் கரை | (கதிரவன் எழும் திசை - கிழக்கு), ஒரு ஊரின் பெயர் |  |
| ஏமாந்தி | ஏமாந்தவன்(ள்) |  |
| ஓய்யாரம் | எழில் |  |
| ஒளும்பு | எழும்பு என்பதன் சிதைவு |  |
| ஓர்மை | துணிவு |  |
| கச்சை | கோவணம் |  |
| கக்கிசம் | பெருங்கவலை |  |
| கடப்பு | தெருவாசல் (இதை அனைவரும் கடந்து செல்வதால் கடப்பு என்றாயிற்று) |  |
| காலமே | காலை நேரம் |  |
| குமுதம் | பேரொலி செய்து விளையாடல் |  |
| கொச்சிக்காய் | மிளகாய் (கொச்சி நாட்டிலிருந்து வந்தது என்ற பொருளில்) |  |
| கொள்ளி | விறகு - எ.கா: குறத்தி மாட்டிய வறற்கடைக் கொள்ளி (புறநாநூறு), கொள்ளி வாய்ப் பேய்க் குழவிக்கு (கலிங்கத்துப் பரணி) |  |
| சவளக்கடை | (செளளம் + கடை) ஒரு ஊரின் பெயர் |  |
| சள்ளு | தொந்தரவு |  |
| சுள்ளி | காய்ந்த குச்சி |  |
| செங்கல் மங்கல் | மாலை நேரம் |  |
| திறாவுதல் | தடவுதல் |  |
| நாசமறுப்பு | தொல்லை (நாசம் + அறுப்பு) என்பதன் மங்கல வழக்கு |  |
| பரிசாரி | வைத்தியன் (பரிகாரி) |  |
| பறவாதி | பேராசைக்காரன் (பேராசையால் பறந்து திரிபவன்) |  |
| படுவான் கரை | (கதிரவன் மறையும் திசையாகிய மேற்கு), ஒரு ஊரின் பெயர் |  |
| பிசினி | பெரும்உலோபி (அவனது கையில் பணம் எப்பொதும் பிசின் போல் ஒட்டிக்கொண்டிருக்கும் யாரிடமும் வழங்கப்படமாட்டாது) |  |
| மூசாப்பு | வானம் கருமையாக இருத்தல் |  |
| விசர் | பைத்தியம் |  |
| வெள்ளை வெங்காயம் | உள்ளி |  |
| ஏனம் | பாத்திரம் |  |
| ஏலா | இயலாது என்பதன் திரிபு |  |
| ஒசில் | அழகு(திருப்புகழ் 1, 58) நடைமுறையில் வஞ்சிப்புகழ்ச்சியில் பயன்படுகிறது |  |
| ஒள்ளுப்பம் | கொஞ்சம் (ஒட்பம் என்ற பழந்தமிழ்ச்சொல்லின் திரிபு) | } |
# மட்டக்களப்புப் பேச்சுத் தமிழ்

## உச்சரிப்பு

### சொற்கள்

#### பழமொழிகள்

மட்டக்களப்பு மாநிலத்தில் பாவிக்கப்படும் பழமொழிகளிலும் அப்பிரதேசத்திற்குரிய தமிழ்ப் பேச்சு வழக்கு காணப்படுகின்றது. சில பழமொழிகள் அப்பிரதேசத்திற்கே உரித்தான தனித்துவம் வாய்ந்தவை. உதாரணத்திற்குச் சில பழமொழிகள்:  
- ஆர்குத்தியும் அரிசானால் சரி.
::சாதாரண வழக்கில்: *யார் இடித்தாலும் அரிசி நெல்லிலிருந்து வெளியே வந்தால் சரியே.*
- ஐயர் வீட்டு நாய்க்கு அலியார் வீட்டுச் சோறு.
::சாதாரண வழக்கில்: *ஐயர் வீட்டு நாய் இசுலாமியர் வீட்டிலும் செல்லப்பிராணி.*
- ஓடாவி வீடு ஓட்டை வீடு.
::சாதாரண வழக்கில்: *தச்சன் வீடாக இருந்தும் அது ஓட்டையாகவே உள்ளது.*
- காய்ந்த மாடு கம்பில விழுந்தது போல.
::சாதாரண வழக்கில்: *பசியுள்ள ஓர் மாடு கம்பைக் (தானியம்) கண்டதுபோல்.*
- வேலிக் கட்டைக்குப் பிறந்தாலும் போடிப் பட்டம் குறையாது.
::சாதாரண வழக்கில்: *வேலிக் கட்டைக்குப் பிறந்தாலும் பண்ணையார் தகுதி குறையாது.*
# மட்டக்களப்புப் பேச்சுத் தமிழ்

## உச்சரிப்பு

### சொற்கள்

#### பழந்தமிழ்ச் சொற்கள்

கிழக்கிலங்கையின் வரலாறு கி.மு. 5ம் நூற்றாண்டுகளுக்கு முன்பே ஆரம்பித்து அது சங்க கால தமிழ் நாட்டு மக்களுடன் நெருங்கிய தொடர் கொண்டிருந்ததாக அறிஞர்கள் கருதுகின்றனர். அத்தொடர்பானது பேச்சு வழக்கில் தற்போதும் காணப்படுவது சிறப்பம்சம்.  
தொல்காப்பியர் காலச் சொற்கள் இன்றும் கிராமப்புற பேச்சு வழக்கில் காணப்படுகிறது. கா, அதர், குடி, மருங்கு, மறுகா, கரப்பு, அரவம், செக்கல், யாமம், கடுவன் என்பனவற்றைக் குறிப்பிடலாம்.  
::யா, கா, பிற, பிறக்கு, அரோ, போ, மாது, என வரூஉம்
::ஆயேழ் சொல்லும் அசை நிலைக் கிளவி (*தொல்காப்பியம் - சொல் 279*)  
::பொய்யாமை நுவலும் நின் செங்கோல் அச்செங்கோலின்
::செய் தொழிற் கீழ்ப்பட்டாளோ இவள்? இவள் காண்டி**கா**! (*மருதக்கலி*)  
::காணி**கா** வாய்வதின் வந்த குரவையின் வந்தீண்டும்
::ஆய மட மகளிர் எல்லீருங் கேட்மின் (*சிலப்பதிகாரம்*)  
இன்றும் கிராமப்புறங்களில் **“கா”** அசைச் சொல் மரியாதையாக வயதானவரை அல்லது தமக்கு நெருக்கமானவரை அழைக்கப் பயன்படுகிறது. “என்னகா பாடு?” என்பது ‘எப்படிச் சுகம்?’ என்று வினவ பாவிக்கப்படுகிறது.
# மட்டக்களப்புப் பேச்சுத் தமிழ்

## உச்சரிப்பு

### சொற்கள்

#### தமிழ் நாட்டுடன் தொடர்புபட்ட சொற்கள்

இலங்கையிலுள்ள தமிழ் பேச்சு வழக்குகளுக்கு அப்பால் மட்டக்களப்புப் பேச்சுத் தமிழ் தமிழ் நாட்டின் ஒருசில பேச்சு வழக்குகளால் தாக்கம் பெறுகின்றது. இதில் குறிப்பிடத்தக்க தாக்கம் செலுத்துவது மதுரைத் தமிழ் ஆகும். மதுரைப் பேச்சு வழக்கிலுள்ள தனித்துவமான சொற்கள் இங்கேயும் பாவிக்கப்படுவது குறிப்பிடத்தக்கது. சில எடுத்துக்காட்டுகள்:  
| **மதுரையிலும் மட்டக்களப்பிலும் பேசப்படும் தமிழ்** | **விளக்கம்** |  |
| --- | --- | --- |
| குத்துமதிப்பு | அளவிடு பொருளை துலாக்கோல் இட்டு எடை போடாமல் குத்துயரத்தால் மதிப்பிடல் |  |
| நூனாயம் பேசுறான் | நூல்நயம் பேசுகிறான் |  |
| அகராதி | எல்லாம் தெரிந்தவன் |  |
| பைய | மெதுவாக |  |
| சீனி | சர்க்கரை |  |
| மண்டை | தலை |  |
| வெள்ளனே | சீக்கிரம், காலைலயே |  |
| கருக்கல் | சாயங்காலம்(6- 7 மணி) |  |
| உசுப்பு | எழுப்பு |  |
| ஆணம் | குழம்பு |  |
| ஒசக்க | மேலே |  |
| உறக்கம் | தூக்கம் |  |
| சாத்தி வை | ஓரமாக வைப்பது |  |
| கொல்லை | வீட்டின் பின் பக்கம் |  |
| பஸ் புடுச்சு போகனும் | பேருந்து ஏறிப் போகனும் |  |
| கொத்தவரங்காய் | சீனி அவரைக்காய் |  |
| களவு | திருட்டு | } |
# மட்டக்களப்புப் பேச்சுத் தமிழ்

## உச்சரிப்பு

### சொற்கள்

#### உறவுமுறைச் சொற்கள்

ஈழத்தின் பலவிடங்களில் குறிப்பாக யாழ்ப்பாணத்துத் தமிழ் வழக்கிலுள்ள சொற்கள் மட்டக்களப்புப் பேச்சுத் தமிழிலும் பாரிய மாறுதலற்றுக் காணப்படுகின்றது.  
| எழுத்துத் தமிழ் | பேச்சுத் தமிழ் |  |
| --- | --- | --- |
| கணவன் | புருசன் |  |
| மனைவி | பெண்சாதி, பொஞ்சாதி |  |
| பிள்ளை | பிள்ள, புள்ள |  |
| ஆண் பிள்ளை | ஆம்பு(பி)ளப் பி(பு)ள்ள |  |
| பெண் பிள்ளை | பொம்பு(பி)ளப் பி(பு)ள்ள |  |
| மகன் | மகன், தம்பி |  |
| மகள் | மகள், பி(பு)ள்ள |  |
| அண்ணன் | அண்ணா, அண்ணாச்சி |  |
| அக்கா | அக்கா, அக்காச்சி |  |
| தங்கை | தங்கச்சி | } |  
தற்காலத்தில் அப்பாவை *அப்பா* என்றும், அம்மாவை *அம்மா* என்றும் அழைக்கிறார்கள். அச் சொற்கள் முறையே அப்பு அல்லது ஐயா, ஆச்சி என முன்பு அழைத்தனர்.  
பெற்றோரின் பெற்றோரை இன்று அம்மம்மா, அப்பம்மா, அம்மப்பா, அப்பப்பா, என அழைக்கப்படுகிறார்கள். முன்பு இவர்கள் பெத்தப்பு, பெத்தாச்சி, அம்மாச்சி, அப்பாச்சி, ஆச்சி என அழைக்கப்பட்டனர்.  
பெற்றோரின் உடன் பிறந்ததோர் பெரியப்பா, சித்தப்பா, பெரியம்மா, சின்னம்மா, சித்தி என தற்போது அழைக்கப்படுகின்றனர். முன்பு இவர்கள் பெரியப்பு, சின்னப்பு, பெரியாச்சி, சின்னாச்சி, பெரியையா, சின்னையா என அழைக்கப்பட்டனர்.  
அக்காவின் கணவரை அத்தான் என்றும், தங்கையின் கணவரை மச்சான் என்றும், அண்ணாவின் அல்லது தம்பியின் மனைவியை மச்சாள் அல்லது அண்ணி என்றும், மாமா, மாமியின் மகனை மச்சான் என்றும், அவர்களின் மகளை மச்சாள் என்றும் அழைக்கும் வழக்கம் உள்ளது  
மனைவி கணவனை ‘இஞ்சேருங்க' (*யாழ்ப்பாணம்: 'இஞ்சாருங்கோப்பா*') என்று அழைத்து வந்தனர். மனைவி கணவனையும், கணவன் மனைவியும் 'அப்பா' என்று அழைக்கும் வழக்கமும் உள்ளது. தற்போது அனேகமாக கணவன் மனைவியையும், மனைவி கணவனையும் பெயரிட்டு அழைக்கும் வழக்கம் உள்ளது.
# மட்டக்களப்புப் பேச்சுத் தமிழ்

## உச்சரிப்பு

### சொற்கள்

#### மட்டக்களப்புச் சொல் வேறுபாடு

பிறபகுதிகளிலிருந்து மட்டக்களப்புப் பேச்சுத் தமிழை வேறுபடுத்திக் காட்டும் சில சொற்கள் உள்ளன. அச்சொற்களைக் கொண்டே குறிப்பிட்ட நபர் எப்பகுதிப் பேச்சுத் தமிழ் பேசுகிறார் என அடையாளம் கண்டுகொள்ள முடியும். சில சொற்கள் மட்டக்களப்புப் பேச்சுத் தமிழுக்கு உரியனவாகவும், சில யாழ்ப்பாணத்துப் பேச்சுத் தமிழுக்கு உரியனவாகவும் காணப்படுகின்றன. அப்படியான சொற்கள் சில அட்டவணையில் தரப்பட்டுள்ளன.  
| பொடியன் | பெடியன் | சிறுவன் |  |
| --- | --- | --- | --- |
| பொட்டை | பெட்டை | சிறுமி |  |
| பிறகு | பேந்து | பின்பு |  |
| பைய | ஆறுதலா | மெதுவாக |  |
| டக்கென்டு (‘டக்’ என்று) | கெதியா | விரைவாக |  |
| வருவாங்களா? | வருவினமோ? | வருவார்களா? |  |
| கிறுகி | திரும்பி | திரும்பி |  |
| போயிற்று வாறன் | போட்டு வாறன் | போய் வருகிறேன் | } |
# மட்டக்களப்புப் பேச்சுத் தமிழ்

## இலக்கணம்

### தன்மை, முன்னிலை, படர்க்கைப் பெயர்கள்

மட்டக்களப்புப் பேச்சுத் தமிழ் தன்மை, முன்னிலை, படர்க்கைப் பெயர்களில் பாரிய வேறுபாடுகள் இல்லாதன. யாழ்ப்பாணத்துப் பேச்சுத் தமிழில் காணப்படும் முன்னிலைச் சுட்டுச் சொற்களான உவன், உவள், உது, உவை, உவடம், உங்கை, உந்தா ஆகிய சொற்கள் அற்றவை. இதைக் கொண்டே எப்பகுதி தமிழ் பேசுகின்றனர் என்பதை அடையாளம் காண முடியும்.  
**தன்மை, முன்னிலை, படர்க்கைப் பெயர்கள் அட்டவணை:**
| ஒருமை | பன்மை | ஒருமை | பன்மை |  |  |
| --- | --- | --- | --- | --- | --- |
| தன்மை | நான் | நாங்கள் | நான் | நாங்க |  |
| முன்னிலை | நீ | நீங்கள் | நீ | நீங்க |  |
| படர்க்கை | ஆண்பால் (அ.சுட்டு) | இவன் | - | இவன் | இவங்க |
| ஆண்பால் (சே.சுட்டு) | அவன் | - | அவன் | அவங்க |  |
| பெண்பால் (அ.சுட்டு) | இவள் | - | இவள் | - |  |
| பெண்பால் (சே.சுட்டு) | அவள் | - | அவள் | - |  |
| பலர்பால் (அ.சுட்டு) | - | இவர்கள் | - | இவங்க, இவையள் |  |
| பலர்பால் (சே.சுட்டு) | - | அவர்கள் | - | அவங்க, அவையள் |  |
| அஃறிணை (அ.சுட்டு) | இது | இவை | இது | இது, இதுகள் |  |
| அஃறிணை (சே.சுட்டு) | அது | அவை | அது | அது, அதுகள் | } |
# மட்டக்களப்புப் பேச்சுத் தமிழ்

## இலக்கணம்

### வேற்றுமை உருபுகள்

இப்பபகுதி பேச்சுத்தமிழில் வேற்றுமை உருபுகள் சேரும்போது எழுத்துத் தமிழிலிருந்து வேறுபடுகிறது. யாழ்ப்பாணத்துப் பேச்சுத்தமிழை அண்மித்தும் இப்பகுதிக்குரிய ஒலிப்பைப் பெற்று வேறுபட்டுக் காணப்படுகிறது.  
| 1 | - | அவன் | அவன் | அவன் |  |
| --- | --- | --- | --- | --- | --- |
| 2 | ஐ | அவனை | அவனை | அவன |  |
| 3 | ஆல் | அவனால் | அவனாலை | அவனால |  |
| ஓடு | அவனோடு | அவனோடை | அவனோட |  |  |
| 4 | கு | அவனுக்கு | அவனுக்கு | அவனுக்கு |  |
| 5 | இன் | அவனின் | அவனிலும் | அவனிலும் |  |
| 6 | அது | அவனது, அவனுடைய | அவன்ரை | அவன்ட |  |
| 7 | இல் | அவனில் | அவனிலை | அவனில | } |
# மட்டக்களப்புப் பேச்சுத் தமிழ்

## இலக்கணம்

### இடம், பால், காலம்

இடம், பால், காலம் காட்டும் விகுதிகள் சொற்களுடன் சேரும்போதும் வேறுபடும் மட்டக்களப்புப் பேச்சுத் தமிழ் யாழ்ப்பாணத்துப் பேச்சுத்தமிழுடன் சில வேறுபாடுகளைக் கொண்டு காணப்படுகிறது.  
| இடம் | பால் | எண் | காலம் |  |  |  |  |
| --- | --- | --- | --- | --- | --- | --- | --- |
| தன்மை | - | ஒருமை | இறந்த | செய்தேன் | செய்தனான் | - |  |
| தன்மை | - | ஒருமை | நிகழ் | செய்கிறேன் | செய்யிறன் | - |  |
| தன்மை | - | ஒருமை | எதிர் | செய்வேன் | செய்வன் | - |  |
| தன்மை | - | பன்மை | இறந்த | செய்தோம் | செய்தம், செய்தனாங்கள் | - |  |
| தன்மை | - | பன்மை | நிகழ் | செய்கிறோம் | செய்யிறம் | - |  |
| தன்மை | - | பன்மை | எதிர் | செய்வோம் | செய்வம் | - |  |
| முன்னிலை | - | ஒருமை | இறந்த | செய்தாய் | செய்தாய், செய்தனீ | - |  |
| முன்னிலை | - | ஒருமை | நிகழ் | செய்கிறாய் | செய்யிறா | - |  |
| முன்னிலை | - | ஒருமை | எதிர் | செய்வாய் | செய்வா | - |  |
| முன்னிலை | - | பன்மை | இறந்த | செய்தீர்கள் | செய்தீங்க, செய்தனீங்க | - |  |
| முன்னிலை | - | பன்மை | நிகழ் | செய்கிறீர்கள் | செய்யிறீங்க | - |  |
| முன்னிலை | - | பன்மை | எதிர் | செய்வீர்கள் | செய்வீங்க | - |  |
| படர்க்கை | ஆண் | ஒருமை | இறந்த | செய்தான் | செஞ்சான், செய்தவன் | - |  |
| படர்க்கை | ஆண் | ஒருமை | நிகழ் | செய்கிறான் | செய்யிறான் | - |  |
| படர்க்கை | ஆண் | ஒருமை | எதிர் | செய்வான் | செய்வான் | - |  |
| படர்க்கை | ஆண் | பன்மை | இறந்த | - | செய்தாங்க | எழுத்துத் தமிழில் இல்லை |  |
| படர்க்கை | ஆண் | பன்மை | நிகழ் | - | செய்யிறாங்க | எழுத்துத் தமிழில் இல்லை |  |
| படர்க்கை | ஆண் | பன்மை | எதிர் | - | செய்வாங்க | எழுத்துத் தமிழில் இல்லை |  |
| படர்க்கை | பெண் | ஒருமை | இறந்த | செய்தாள் | செய்தாள், செய்தவள் | - |  |
| படர்க்கை | பெண் | ஒருமை | நிகழ் | செய்கிறாள் | செய்யிறாள் | - |  |
| படர்க்கை | பெண் | ஒருமை | எதிர் | செய்வாள் | செய்வாள் | - |  |
| படர்க்கை | பலர் | - | இறந்த | செய்தார்கள் | செய்தவை, செஞ்சவங்க | - |  |
| படர்க்கை | பலர் | - | நிகழ் | செய்கிறார்கள் | செய்யிறாங்க | - |  |
| படர்க்கை | பலர் | - | எதிர் | செய்வார்கள் | செய்வாங்க | - |  |
| படர்க்கை | ஒன்றன் | - | இறந்த | செய்தது | செய்தது | - |  |
| படர்க்கை | ஒன்றன் | - | நிகழ் | செய்கிறது | செய்யிது | - |  |
| படர்க்கை | ஒன்றன் | - | எதிர் | செய்யும் | செய்யும் | - |  |
| படர்க்கை | பலவின் | - | இறந்த | செய்தன | செய்ததுகள் | - |  |
| படர்க்கை | பலவின் | - | நிகழ் | செய்கின்றன | செய்யுதுகள் | - |  |
| படர்க்கை | பலவின் | - | எதிர் | செய்யும் | செய்யுங்கள் | - | } |
# மட்டக்களப்புப் பேச்சுத் தமிழ்

## இலக்கணம்

### வினைச் சொற்களின் பயன்பாடுகள்

யாழ்ப்பாணப் பேச்சு வழக்கில் நான்கு வகையான பேச்சு வகைகள் காணப்பட, மட்டக்களப்புப் பேச்சுத் தமிழில் மூன்று வகையான பேச்சு வகைகள் காணப்படுகின்றன. மரியாதை மிகு பேச்சு வகை, சாதாரண பேச்சு வகை, மரியாதை அற்ற பேச்சு வகை என காணப்படும் இவற்றில், யாழ்ப்பாண வழக்கில் காணப்படும் இடைநிலை பேச்சு வகை இல்லை. ஆனாலும் இந்த இடைநிலை பேச்சு வகை மட்டக்களப்பு வழக்கிலும் தற்போது சிறிதளவு காணப்படுகிறது. வடக்கிற்கும் கிழக்கிற்குமான தொடர்பு இதற்கான காரணமாக இருக்கலாம்.  
பலவேளைகளில் மரியாதை மிகு பேச்சு வகையுடம் சாதாரண பேச்சு வகை அல்லது மரியாதை அற்ற பேச்சு என இரு வகையான பேச்சு வகைகள் மாத்திரம் காணப்படும் சந்தர்ப்பங்களும் உண்டு. மரியாதை மிகு பேச்சு வகையே பாரியளவு பாவனையில் உள்ளது. இவ்வாறு பேசுவது நாகரீகப் பண்பாகக் கருதபப்டுகிறது. ஆயினும் கிராமப்புறங்களில் இதற்கு விதிவிலக்குகளும் உள.  
மட்டக்களப்புப் பேச்சுத் வழக்கிற்கும் யாழ்ப்பாணப் பேச்சு வழக்கிற்கும் சிறியளவு வேறுபாடு காணப்படுகின்றது. இதில் குறிப்பிடத்தக்க வித்தியாசம் என்னவெனில், யாழ்ப்பாணப் பேச்சு வழக்கில் காணப்படும் மாத்திரையளவு மட்டக்களப்புப் பேச்சுத் வழக்கில் குறைந்து ஒலிக்கும்.  
உதாரணம்:
:யாழ்ப்பாணப் பேச்சு வழக்கு: வாங்**கோ** - இங்கு ஓகாரம் பாவிக்கப்படுகிறது
:மட்டக்களப்புப் பேச்சுத் வழக்கு: வாங்**க** - இங்கு அகரம் பாவிக்கப்படுகிறது  
| மரியாதை மிகு பேச்சு வகை | சாதாரண நிலை பேச்சு வகை | மரியாதை அற்ற பேச்சு வகை |  |
| --- | --- | --- | --- |
| வாருங்கள்/வாங்க | வா | வா |  |
| சொல்லுங்கள்/சொல்லுங்க | சொல், சொல்லு | சொல்லு |  |
| கேளுங்கள்/கேளுங்க | கேள், கேளு | கேளு |  |
| சொல்லுங்கள்/சொல்லுங்க | சொல், சொல்லு | சொல்லு |  |
| என்ன சொன்ன நீங்கள்? | என்ன சொன்ன நீ? | என்ன சொன்ன நீ? | } |  
சுட்டுப்பெயர் சொற்களும் இரண்டு வகையான பேச்சு வழக்கை மாத்திரம் கொண்டுள்ளன.
| மரியாதை மிகு பேச்சு வகை | சாதாரண நிலை பேச்சு வகை |  |
| --- | --- | --- |
| நீங்கள் | நீ |  |
| உங்கள் | உன் |  |
| உங்களுக்கு | உனக்கு | } |
# மட்டக்களப்புப் பேச்சுத் தமிழ்

## பிறமொழிச் சொற்கள்

போத்துக்கேய, டச்சு, ஆங்கில மற்றும் அரபு ஆகிய மொழிகளின் செல்வாக்கு மட்டக்களப்புப் பேச்சுத் தமிழில் கலந்து காணப்படுகின்றன. போத்துக்கேய, டச்சு, ஆங்கில ஆட்சிகள் இப்பிரதேசங்களில் காணப்பட்மை மற்றும் போத்துக்கேய, அராபிய வாரிசுகள் இப்பிரதேசங்களில் கலந்திருப்பது என்பன இப்பகுதித் தமிழில் பிறமொழிச் சொற்கள் கலப்பதற்கான முக்கிய காரணம் எனலாம்.
# மட்டக்களப்புப் பேச்சுத் தமிழ்

## பிறமொழிச் சொற்கள்

### போத்துக்கேய மொழிச் சொற்கள்

போத்துக்கேய மொழியிலிருந்து தமிழில் கலந்த சொற்கள்.  
| அலவாங்கு | கடப்பாரை | alawanco |  |
| --- | --- | --- | --- |
| அன்னாசி | ஒருவகைப் பழம் | anoná |  |
| ஆசுப்பத்திரி | மருத்துவமனை | hospital |  |
| உரோதை | சில்லு | roda |  |
| கடுதாசி | கடிதம் | carta |  |
| கதிரை | நாற்காலி | cadeira |  |
| குசினி | அடுக்களை | cozinha |  |
| கோப்பை | கிண்ணம் | copo |  |
| சப்பாத்து | காலணி | sapato |  |
| தாச்சி | இரும்புச் சட்டி | tacho |  |
| துவாய் | துவாலை | toalha |  |
| தவறணை | மதுபானம் கிடைக்கும் இடம் | taberna |  |
| பாண் | ரொட்டி | pão |  |
| பீங்கான் | செராமிக் தட்டு | palangana |  |
| பீப்பா | மரத்தாழி | pipa |  |
| பேனை | எழுதுகோல் | pena |  |
| யன்னல் | சாளரம் | janella |  |
| வாங்கு | நீண்ட மர இருக்கை | banco |  |
| விசுக்கோத்து | ஈரட்டி | biscoito |  |
| வின்னாகிரி | காடி | vinagre | } |
# மட்டக்களப்புப் பேச்சுத் தமிழ்

## பிறமொழிச் சொற்கள்

### டச்சு மொழிச் சொற்கள்

டச்சு மொழியிலிருந்து தமிழில் கலந்த சொற்கள்.  
| இறாக்கை | பற்சட்டம் | rak |  |
| --- | --- | --- | --- |
| இலாட்சி | இழுப்பறை | laadje |  |
| கந்தோர் | பணிமனை | kantoor |  |
| கேத்தல் | கெண்டி | ketel |  |
| நொத்தாரிசு | ஆவண எழுத்துபதிவாளர் | notaris |  |
| போத்தல் | புட்டி | bottel |  |
| வங்குறோத்து | நொடிப்பு நிலை, ஓட்டாண்டி | bankerot | } |
# மட்டக்களப்புப் பேச்சுத் தமிழ்

## பிறமொழிச் சொற்கள்

### ஆங்கில மொழிச் சொற்கள்

ஆங்கில மொழியிலிருந்து தமிழில் கலந்த சொற்கள்.  
| இஞ்சினியர் | பொறியியலாளர் | engineer |  |
| --- | --- | --- | --- |
| ஏக்கர் | சதுர கஜம் உள்ள நிலப்பரப்பு | acre |  |
| சூப்பு | ரசம் | coup |  |
| செக்கு | காசோலை | cheque |  |
| சேட்டு | மேற்சட்டை | shirt |  |
| பென்சில் | கரிக்கோல் | pencil |  |
| மார்க்கட்டு | சந்தை | market |  |
| யார் | மூன்று அடி நீளம் | yard |  |
| வில் | கட்டணச்சீட்டு | bill |  |
| விண்ணன் | கெட்டிக்காரன் | winner |  |
| நொட்டு பாப்பம் (பார்ப்போம்) | ஒன்றும் செய்யமுடியாது | not to do | } |
# மட்டக்களப்புப் பேச்சுத் தமிழ்

## பிறமொழிச் சொற்கள்

### அரபு மொழிச் சொற்கள்

அரபு மொழியிலிருந்து தமிழில் கலந்த சொற்கள்.  
| ஈமான் | நம்பிக்கை |  |
| --- | --- | --- |
| சுன்னத்து | விருத்தசேதனம் |  |
| செய்த்தான் | பிசாசு |  |
| மவுத்து | இறப்பு |  |
| மெளலவி | இசுலாம் மார்க்கப்பண்டிதர் |  |
| கலால் | அங்கீகரிக்கப்பட்டது |  |
| கறாம் | நிராகரிக்கப்பட்டது |  |
| சலாம் | வணக்கம் | } |
# மட்டக்களப்புப் பேச்சுத் தமிழ்

## பிறமொழிச் சொற்கள்

### வேறு மொழிச் சொற்கள்

போத்துக்கேய, டச்சு, ஆங்கில மற்றும் அரபு ஆகிய மொழிகளைத் தவிர பாரசீக மொழி, ஹிந்தி, உருது மொழிகளின் தாக்கமும் உள்ளது. இவை பேச்சுத் தமிழில் மிகக் குறைவாகவே பயன்பாட்டில் உள்ளதாயினும், தமிழ் நாட்டுடன் உள்ள தொடர்கள் இப்பகுதியில் அச்சொற்கள் பற்றிய விளங்கிக் கொள்ளக் கூடியதாகவுள்ளது. சில சொற்கள் பின்வருமாறு:  
***பாரசீக மொழிச் சொற்கள்***
:* ஜமீன்
:* சிபார்சு
:* சிப்பாய்
:* சுமார்
:* பந்தோபஸ்து  
***இந்துஸ்தானி மொழிச் சொற்கள்***
:*அசல்
:*அந்தஸ்து
:*ஆஜர்
:*உசார்
:*தபால்  
***ஹிந்தி மொழிச் சொற்கள்***
:*அச்சா
# மட்டக்களப்புப் பேச்சுத் தமிழ்

## சமகாலப் போக்கு

பழந்தமிழ்ச் சொற்கள் மற்றும் வடமொழிச் சொற்கள் அரிதாகக் காணப்படுவதற்கு மட்டக்களப்புத் தமிழகம் பிறபகுதி மக்களுடன் தொடர்படாமைதான் காரணங்களில் ஒன்று எனக்கூறப்படுகிறது. உலகமயமாதல் பல மாற்றங்களை நிகழ்த்திக் கொண்டு இருக்கையில் மொழியும் பல தாக்கங்களுக்கு உள்ளாவது தவிர்க்க முடியாத ஒன்று. இதற்கு மட்டக்களப்புப் பேச்சுத் தமிழும் விலக்கல்ல. இப்பகுதித் தமிழுக்கு உள்ள தனித்துவம் காக்கப்படுவது கிராமங்களிளன்றி நகரங்களிலல்ல.  
பேராசிரியர் கமில் சுவெலபில் அவர்களின் மொழியியல் ஆய்வு அறுபதுகளில் வெளியானது.
# நிஷா அகர்வால்

**நிஷா அகர்வால்** தெலுங்கு மற்றும் தமிழ்த் திரைப்படங்களில் நடித்து வரும் ஒரு இந்தியத் திரைப்பட நடிகை. இவர் மும்பையில் சுமன் அகர்வால், வினய் அகர்வால் தம்பதியினருக்கு மகளாகப் பிறந்தார். இவருடைய அக்கா காஜல் அகர்வால், பிரபல திரைப்பட நடிகையாவார். இவர் தெலுங்கில், வருண் சந்தேசுடன் நடித்த *ஏமாய்ந்தி ஈ வேலா* திரைப்படமும் தமிழில் விமலுடன் நடித்த *இஷ்டம்*'' திரைப்படமும் இவருக்கு நல்லதொரு தொடக்கத்தினை அளித்தது.
# நிஷா அகர்வால்

## திரைப்படங்கள்

| வருடம் | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2010 | *ஏமாய்தி ஈ வேலா* | அவந்திகா | தெலுங்கு |  |
| 2011 | *சோலோ* | வைஷ்ணவி | தெலுங்கு |  |
| 2012 | *இஷ்டம்* | சந்தியா | தமிழ் |  |
| 2012 | *வெல்லே* | சாவித்ரி | தெலுங்கு | படப்பிடிப்பில் |
| 2012 | *அலைஸ் ஜானகி* | ஜானகி மற்றும் குழந்தை | தெலுங்கு | படப்பிடிப்பில் |
| 2012 | *சுகுமாருடு* | தெலுங்கு | படப்பிடிப்பில் | } |
# மல்லை சத்யா

**மல்லை சி. ஏ. சத்யா** (*Mallai C.E Sathya*, பிறப்பு: டிசம்பர் 11, 1963) தமிழ் நாட்டு அரசியல் கட்சியான மறுமலர்ச்சி திராவிட முன்னேற்றக் கழகத்தின் துணைப் பொதுச் செயலாளர் ஆவார். 10.12.1963-இல், காஞ்சிபுரம் மாவட்டம், உத்திரமேரூர் ஒன்றியம், சாலவாக்கம் ஊராட்சியைச் சேர்ந்த குரும்பிறை என்கிற சிற்றூரில் சி. ஏகாம்பரம், நாகம்மாள் இணையருக்கு மகனாகப் பிறந்தார்.
# மல்லை சத்யா

## அரசியல் வாழ்க்கை

1996-ஆம் ஆண்டு நடைபெற்ற உள்ளாட்சி மன்றத் தேர்தலில் மாமல்லபுரம் பேரூராட்சியில் போட்டியிட்டுத் தலைவராக வெற்றி பெற்றார். 2011 ஆம் ஆண்டு மாமல்லபுரம் பேரூராட்சி மன்ற தலைவர் தேர்தலில் போட்டியிட்டார். 2021 ஆம் ஆண்டு நடைபெற்ற மாமல்லை பேரூராட்சி உள்ளாட்சித் தேர்தலில் தனது மனைவி துர்காசினியை வெற்றி பெறவைத்தார்.
| 1996 | சட்டமன்றத் தேர்தல் 1996 | மதிமுக | திருப்போரூர் சட்டமன்றத் தொகுதி | தோல்வி | 11322 | 9.21% |  |
| --- | --- | --- | --- | --- | --- | --- | --- |
| 2001 | சட்டமன்றத் தேர்தல் 2001 | மதிமுக | செங்கல்பட்டு சட்டமன்றத் தொகுதி | தோல்வி | 15617 | 12.95% |  |
| 2006 | சட்டமன்றத் தேர்தல் 2006 | மதிமுக | எழும்பூர் சட்டமன்றத் தொகுதி | தோல்வி | 31975 | 40 % |  |
| 2014 | மக்களவைத் தேர்தல் 2014 | மதிமுக | காஞ்சிபுரம் மக்களவைத் தொகுதி | தோல்வி | 207080 |  |  |
| 2016 | சட்டமன்றத் தேர்தல் 2016 | மதிமுக | திருப்போரூர் சட்டமன்றத் தொகுதி | தோல்வி | 25539 | 12.7% |  |
| 2021 | சட்டமன்றத் தேர்தல் 2021 | மதிமுக | மதுராந்தகம் சட்டமன்றத் தொகுதி | தோல்வி | 83076 | 44.7% | } |
# மல்லை சத்யா

## தமிழ்ப் பணி

இவர் மல்லைத் தமிழ்ச் சங்கத்தின் தலைவராகவும் உலகத் தமிழ்ப் பண்பாட்டு இயக்கத்தின் தலைவராகவும் உள்ளார்.
# மல்லை சத்யா

## தமிழ்ப் பணி

### எழுதிய நூல்கள்

- தீண்டாத காதல்
- தமிழர்களின் அறச்சீற்றம்
- மணிமகுடமா முள்கிரீடமா?
- தென் ஆப்ரிக்காவில் திருவள்ளுவர்
- மலேசியா நினைவலைகள்
- வியட்நாம் புரட்சி
# மதிவரர்

**மதிவரர்** என்பவர் நாலடியார் நூலுக்கு உரை செய்திருப்பதாக நாலடியார் உரைப்பிரதி ஏடு ஒன்றிலுள்ள பாடல் தெரிவிக்கிறது.
:நல்லோர் அருள் செய் நாலடி நாறூற்றின்
:சொல்லோர் பொருள் அனைத்தும் தோன்றியதே – கல்வி
:வரும்பொருள் நூல் கொண்ட மதிவரன் தன் வாக்கால்
:அரும்பதம் இட்ட அழகு
இந்தப் பாடலை எண்ணிப்பார்க்கும்போது இந்த உரையாசிரியர் பதுமனார் மாணாக்கர் ஆகலாம் என்றும், 13ஆம் நூற்றாண்டினர் என்றும் கொள்ளலாம்.
# மதிவரர்

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# அன்டோனிசு சமராசு

**அன்டோனிசு சமராசு Antonis Samaras** (*Antonis Samaras*, , பிறப்பு 23 மே 1951) ஓர் கிரேக்க பொருளியலாளரும் அரசியல்வாதியும் ஆவார். கிரீசின் முக்கிய பழமைவாதக் கட்சியான புதிய சனநாயகக் கட்சியின் தலைவராக 2009ஆம் ஆண்டு முதல் உள்ளார். சூன் 20, 2012 அன்று கிரீசின் 185வது பிரதமராகப் பொறுப்பேற்றுக் கொண்டார். 1989ஆம் ஆண்டில் நிதி அமைச்சராகவும் பின்னர் 1989 முதல் 1990 வரையும் 1990 முதல் 1992 வரையும் வெளியுறவுத் துறை அமைச்சராகவும் பணியாற்றி உள்ளார். 2009ஆம் ஆண்டில் பண்பாட்டு அமைச்சராகப் பணியாற்றினார்.  
1993ஆம் ஆண்டில் அவர் ஏற்படுத்திய பிரச்சினையால் தாம் அமைச்சராகப் பணியாற்றிய புதிய சனநாயகக் கட்சியின் அரசு கவிழக் காரணமாக இருந்தார். இருப்பினும் 2004ஆம் ஆண்டில் அக்கட்சியில் மீண்டும் இணைந்து 2009ஆம் ஆண்டின் பிற்பகுதியில் அக்கட்சியின் உட்கட்சித் தேர்தலில் கடுமையான போட்டிக்கிடையில் தேர்ந்தெடுக்கப்பட்டு தலைவராக பொறுப்பேற்றார். 1974ஆம் ஆண்டில் உருவான இக்கட்சியின் ஏழாவது தலைவராவார்.
# அன்டோனிசு சமராசு

## வாழ்க்கை வரலாறு

ஏதென்சில் பிறந்த சமராசு அங்கு அவரது முப்பாட்டனார் நிறுவிய ஏதென்சு கல்லூரியில் கல்வியைத் துவங்கி 1974இல் அம்ஹெர்ஸ்ட் கல்லூரியில் பொருளியலில் பட்டம் பெற்றார். தொடர்ந்து ஆர்வர்டு பல்கலைக்கழகத்தில் நிர்வாக மேலாண்மையில் முதுகலைப் பட்டம் பெற்றார். கிரேக்க நாடாளுமன்றத்தில் மெசேனியா என்ற தொகுதியின் உறுப்பினராக 1977-1996, 2007 - நடப்பு காலகட்டங்களில் தேர்ந்தெடுகப்பட்டுள்ளார். மேலும் நிதி, வெளியுறவு மற்றும் பண்பாட்டுத் துறை அமைச்சராக இருந்துள்ளார்.
# தமிழகத்தில் கற்காலம்

உபயோகிக்கப்பட்ட தழும்புரி வகை கல்லாயுதங்கள்]]
**தமிழகத்தில் கற்காலம்** என்பது சுமார் கி.மு. 15,10,000 தொடங்கி கி. மு 1,000 வரை நீடித்த காலமாகும். தமிழகத்தில் தொல்லியல் ஆய்வுகள் சுமார் 130
ஆண்டுகளாக நடைபெற்று வருகின்றன. இதுவரை செய்யப்பட்ட அகழ்வாய்வுகள், மேற்பரப்பாய்வுகள் ஆகியவற்றின் அடிப்படையில் இவற்றின் காலங்கள் நிர்ணயிக்கப்பட்டுள்ளன. தற்போது தமிழகத்தில் செய்யப்பட்ட பல அகழ்வாய்வுகளிலிருந்து வெளி வந்த செய்திகள் இக்கால அளவுகளின் முறையை மாற்றி அமைக்க வேண்டிய சூழலை ஏற்படுத்தியுள்ளன. இப்பணியில் வெளிநாட்டு ஆய்வாளர்கள் ஈடுபட்டனர். முதலில் புரூஸ்புட் என்ற நிலவியல் ஆய்வாளர் 1863ல் சென்னையில் பல்லாவரம் அருகே சில கற்கருவிகளைக் கண்டெடுத்து, இவை கற்கால மக்களின் ஆயுதங்கள் என்று கருத்து தெரிவித்தார். அதைத் தொடர்ந்து உள்நாட்டு ஆய்வாளர்களும் களஆய்வு மேற்கொண்டு ஆய்வுக் கட்டுரைகளை வெளியிட்டனர். புரூஸ்புட், பர்கிட், எச்.டி. சங்காலியா, வி.டி. கிருஷ்ணசாமி போன்ற பலர் இப்பணியில் ஈடுபட்டனர். 1916ல் புரூஸ்புட் தருமபுரி பகுதியிலுள்ள பர்கூர் மலைப்பகுதியில் சில கற்கருவிகளை கண்டெடுத்தார். இதன் பின்னர் வந்தவர்கள் இவற்றைக் கல்லாயுதங்கள் என்று கருத்து தெரிவித்தனர். தற்போது இவற்றைப் போன்ற கல்லாயுதங்கள் வரட்டனபள்ளி அருகிலும் கப்பல்வாடியிலும் கண்டெடுக்கப்பட்டுள்ளன. இவை பழைய கற்காலத்தைச் சார்ந்தவை என்பது தெரியவருகின்றன. இதற்கு முன்னர் குடியம் குகைப்பகுதியில் சுமார் 30 இடங்களில் கல்லாயுதங்கள் கண்டெடுக்கப்பட்டுள்ளன. இங்கு அகழ்வாய்வு மேற்கொள்ளப்பட்டுள்ளது. தமிழகத்தில் கல்லாயுதங்கள் செய்யும் தொழிற்பட்டறைகளும், வாழ்விடங்களும் இருந்தமை கண்டுபிடிக்கப்பட்டுள்ளது. இவை சுமார் இரண்டு லட்சம் ஆண்டுகளுக்கு முற்பட்டவை.
# தமிழகத்தில் கற்காலம்

## பழங்கற்காலக் கருவிகள்

சென்னைக்கு அருகில் இருக்கும் கொற்றலையாற்றின் சமவெளியிலும், வட மதுரையிலும் பழைய கற்காலத்தைச் சேர்ந்த கைக்கோடரிகள், உளிகள், கத்திகள் மற்றும் சிறிய கற்கருவிகள் கிடைத்துள்ளன. பின்னர் காஞ்சிபுரம், வேலூர், திருவள்ளூர், தருமபுரி, கிருஷ்ணகிரி, புதுக்கோட்டை, வட ஆர்க்காடு போன்ற மாவட்டங்களிலும் இத்தகைய கருவிகள் கண்டறியப்பட்டன. இக்கருவிகள் மிகவும் கரடுமுரடாகச் செதுக்கப்பட்டுள்ளன. கல்லால் ஆன கருவிகளோடு மரத்தாலான ஈட்டிகளையும் தண்டுகளையும் அக்கால மக்கள் கையாண்டதும் தெரிய வருகிறது. மேலும் இப்பகுதிகளில் பண்டைய மக்களின் கல்திட்டைகள், கல்வட்டங்கள் முதலியன கண்டு பிடிக்கப்பட்டன. இத்தகைய கண்டுபிடிப்புகளினால், தமிழ்நாட்டில் பழைய கற்கால மக்கள் பரவி வாழ்ந்தனர் என்பது தெளிவாகிறது. பழைய கற்கால மக்கள் உணவைத்தேடி அலையும் நாடோடி வாழ்க்கை முறையை மேற்கொண்டனர். மேலும் ஓரிடத்திலும் நிலையாகத் தங்கி வாழ்ந்ததாகத் தெரியவில்லை. - **50,000** - தமிழகத்தில் கீழைப் பழங்கற்காலம்.
- சுமார் கி.மு. **10,000** - **2,000** - தமிழகத்தில் இடைக்கற்காலம் அல்லது தமிழகத்தில் குறுனிக்கற்காலம்.
- சுமார் கி.மு. **3000**-**1,000** - தமிழகத்தில் புதிய கற்காலம்.
# தமிழகத்தில் கற்காலம்

## பழங்கற்காலக் கருவிகள்

### பழங்கற்காலம்

பழைய கற்காலத்தில் வாழ்ந்த மக்கள், குவார்ட்சைட் எனப்படும் கரடு முரடான கற்களை வேட்டையாடுவதற்குப் பயன்படுத்தினர். எனவே இக்காலத்திற்குப் பழைய கற்காலம் என்று பெயரிடப்பட்டது. பழைய கற்காலம் சுமார் கி.மு .பத்தாயிரம் ஆண்டுகள் வரை நீடித்தது என்று கருதலாம்.
தமிழகத்தில் பழங்கற்காலத்தின் ஆரம்ப காலம் எப்போதென இன்னும் சரியாகக் கணிக்க முடியவில்லை. அதன் காரணம் அத்திரம்பாக்கத்தில் கி.மு. 15,10,000 காலம் மதிக்கத்தக்க பழமையான தழும்பழி ஆயுதங்கள் கிடைத்துள்ளது தான். தழும்பழி என்பது கீழைப்பழங்கற்கால ஆயுதங்களில் தழும்புரி ஆயுதங்களுக்கு மிகவும் பிந்தியவை. தமிழகத்தில் கிடைத்த தழும்பழி ஆயுதங்களின் பழமையே கி.மு. 15,10,000 காலம் மதிக்கத்தக்க பழமையானதாக இருப்பின் அதற்கு முந்திய தழும்புரி ஆயுதங்கள் அதனினும் பழமையானதாகவே இருக்கும். அதனால் தமிழகத்தில் கீழைப்பழங்கற்கால ஆரம்பம் 20 லட்சம் ஆண்டுகளுக்கு முன்னும் செல்லலாம். ஆனால் அதில் மேலதிக ஆய்வுகள் செய்யப்பட வேண்டியுள்ளது. கற்காலத்தின் கடைசிக்கட்டமான புதிய கற்காலம் தமிழகத்தில் கி.மு.2000 வரை நிலவியது. அதன் பிறகு பெருங்கற்களை கொண்டு வழிபடுதல், உலோகக் கருவிகள் போன்றவை அதிகம் வழக்கில் வந்தவுடன் கற்காலம் தமிழகத்தில் வழக்கொழிந்தது.
# தமிழகத்தில் கற்காலம்

## பழங்கற்காலக் கருவிகள்

### பழங்கற்காலம்

#### கீழைப் பழங்கற்காலம்

**தமிழகத்தில் கீழைப் பழங்கற்காலம்** கி.மு. 15,10,000 ஆண்டுகளுக்கு முன்னர் பல லட்சம் ஆண்டுகளுக்கு முன் ஆரம்பித்து கி.மு. 50,000 வரை நிலைத்திருந்தது. சென்னையில் கிடைத்த கீழைப்பழங்கற்கால ஆயுதங்களுடன் மனித எலும்பின் கால்துண்டுகள் கிடைத்தது, தமிழகத்திலும் கீழைப்பழங்கற்கால மனிதன் வாழ்ந்தான் என்பதுக்கு ஆதாரமாய் விளங்குகிறது. முதலில் பெரிய குவாட் சயிட் பாறைகளில் நெருப்பை ஏற்றிச் சூடாக்கிய பின்னர் அதன் மேல் நீரை ஊற்றி பாறைகளைப் பிளந்து இவர்கள் ஆயுதங்களைச் செய்ததாகத் தெரிகிறது. காலம் செல்லச் செல்ல இவர்கள் உபயோகிக்கும் ஆயுதங்களில் செப்பனிடும் முறைகள் அதிகம் கையாளப்பட்டு செய்திறனில் ஒரு படிமுறை வளர்ச்சியைக் கண்டுள்ளனர். இவ்வளர்ச்சிக் காலங்களின் போது இவர்களின் ஆயுதங்கள் கூழாங்கற்களாலும் முழுக்கற்களாலும் முழுக்கற்களிலிருந்து உடைக்கப்பட்ட ஆயுதங்களாகவும் வளர்ந்தது. இதன் வளர்ச்சியை தழும்புரியில் இருந்து தழும்பழி என்று கூறுவர்.  
தமிழகத்தில் கீழைப்பழங்கற்கால மனிதர்கள் வாழ்ந்த குகைகள் பல கண்டறியப்ப்ட்டுளன. இந்த இடங்களைப் பார்க்கும் போது வடதமிழகத்திலேயே கீழைப்பழங்கற்கால மனிதர்களின் பரவல் அடர்ந்து காணப்படுகிறது. தென்பகுதிகள் காடு அடர்ந்த பகுதிகளாய் இருந்ததால் அது கீழைப்பழங்கற்கால மனிதர்களை ஈர்க்கவில்லை என்பது ஆராய்ச்சியாளர் கருத்து.